**Informácie o spracúvaní osobných údajov spoločností skupiny Veolia Energia Slovensko: spracúvanie na základe súhlasu dotknutej osoby**

poskytované za účelom splnenia informačnej povinnosti podľa článkov 13 a 14 nariadenia Európskeho parlamentu a Rady 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „**Nariadenie**“)

# Spoločnosti skupiny Veolia Energia Slovensko spracúvajú osobné údaje na základe súhlasu vo výnimočných prípadoch, a to na účely, ktoré sa týkajú najmä procesov komunikácie a marketingu. Ide napr. o zverejnenie fotografie, alebo iných osobných údajov vo firemných tlačovinách, na webovom sídle alebo na sociálnych sieťach, zasielanie marketingových informácií, newsletterov a pod. Za účelom zvýšenia Vášho komfortu ako konečného odberateľa tiež môžete vysloviť súhlas so zasielaním informácií o prerušení/obmedzení dodávky tepla a teplej vody na Vašom odbernom mieste.

# Táto informácia je určená dotknutým osobám, ktoré poskytli, alebo zamýšľajú poskytnúť súhlas so spracúvaním osobných údajov niektorej zo spoločností skupiny Veolia Energia Slovensko ako prevádzkovateľovi osobných údajov.

# Súhlas je jedným z právnych základov spracúvania osobných údajov podľa čl. 6 ods. 1 písm. a) Nariadenia. Ide o situáciu, keď dotknutá osoba vyjadrila súhlas so spracúvaním svojich osobných údajov na jeden alebo viaceré konkrétne účely. Súhlas so spracúvaním osobných údajov sa ako právny základ aplikuje, pokiaľ spracúvanie nie je možné uskutočniť na niektorom z iných právnych základov podľa čl. 6 Nariadenia.

# Súhlas môže dotknutá osoba vyjadriť rôznymi spôsobmi, pričom však vždy musí ísť o preukázateľné udelenie súhlasu. Spravidla sa súhlas udeľuje písomne alebo elektronickými prostriedkami (napr. označením políčka vo formulári).

# Údaje sú spracúvané počas doby, na ktorú je súhlas udelený alebo do jeho odvolania.

# Súhlas je v každom prípade slobodný, t.j. jeho poskytnutie je dobrovoľné a dotknutá osoba musí mať možnosť ho kedykoľvek odvolať rovnako jednoduchým spôsobom, akým bol súhlas udelený. Ak dotknutá osoba súhlas odvolá, jej osobné údaje nesmú byť ďalej spracúvané a zlikvidujú sa. Odvolanie súhlasu nemá vplyv na zákonnosť spracúvania uskutočneného pred odvolaním súhlasu (napr. zverejnenie fotografie dotknutej osoby pred odvolaním jej súhlasu).

# Informáciu o udelenom súhlase uchovávame počas dvoch rokov od uplynutia jeho platnosti.

# Relevantné ustanovenia Nariadenia nájdete tu:

<https://www.privacy-regulation.eu/sk/6.htm>

<https://www.privacy-regulation.eu/sk/7.htm>

https://www.privacy-regulation.eu/sk/8.htm